Posjetite izložbu „Sjećanje na Kviskoteku“!
2025-07-22 10:00 - 2025-10-04 18:00 (Europe/Zagreb) | ZAGREB
Ne propustite pogledati izložbu „Sjećanje na Kviskoteku“ u samom centru grada. Galerija Hrvatskog školskog muzeja „Školica za 5“ nalazi se u neposrednoj blizini Zrinjevca u Hebrangovoj 5, a ulaz je besplatan!
Izložba “Sjećanje na Kviskoteku“ posvećena je jednom od najomiljenijih televizijskih fenomena i otkriva kako je Kviskoteka bila više od zabave – bila je inspiracija, alat za učenje, prostor međugeneracijskog dijaloga i simbol vremena kad si morao znati, a ne guglati. Kao čuvar školske povijesti, ali i povijesti svakodnevice i odrastanja Školski muzej ovom izložbom otvara vrata ne samo nostalgiji, već i raspravi o znanju, medijima i kulturi danas.

Izložba Tri gracije Lukše Peka u Galeriji Flora
2025-08-16 20:00 - 2025-09-02 23:00 | HDLUDU, Šetalište kralja Zvonimira 32, Dubrovnik
Povezujući tradiciju dubrovačke kolorističke škole s aktualnim likovnim tendencijama, Lukša Peko zauzima posebno mjesto na dubrovačkoj umjetničkoj sceni, ponajprije zahvaljujući dosljednom, ali uvijek istraživačkom pristupu figuraciji.
Izložbom naslovljenom Tri gracije okuplja dvanaest grafika u tehnici suhe igle te trinaest ulja na platnu, uglavnom iz ciklusa Modra soba s pogledom na Fuji, ali i radove jednostavno naslovljene Ružičasti sjedeći akt, Ležeći akt, Crveni akt, Sjedeći akt...
Iako su obje cjeline izvedene u različitim medijima, povezuje ih autorova postojana fascinacija ljudskim likom, ovom prilikom ženskim aktom, i promišljanje prostora u kojem se to tijelo pojavljuje, transformira i simbolički iščitava.
Žensko tijelo u ovim radovima prolazi kroz niz formalnih i konceptualnih pomaka, od monumentalne, gotovo skulpturalne prisutnosti i konstrukcijske analitičnosti u grafikama, do kolorističke zasićenosti, taktilne mekoće i intimne atmosfere u uljima na platnu.
Naslov Tri gracije na doslovnoj razini priziva antički motiv triju božica ljepote, blagosti i plodnosti, čest u povijesti umjetnosti, od renesansnih majstora do modernih reinterpretacija. No, kod Peka te gracije nisu idealizirani mitološki likovi, nego figure koje nose tragove vlastite tjelesnosti i individualnog izraza te se ne bi moglo reći da emaniraju univerzalnu blagost i dobrotu.
Grafički ciklus Tri gracije pokazuje autorovo izvrsno vladanje tehnikom i suverenu kontrolu crte, kojom precizno modelira volumen, te oblikuje strukturu plohe slažući čvrst ritam i stabilnost kompozicije. Tehnika suhe igle omogućuje gusto, mrežasto tkanje linija koje modelira volumen tijela, ali istodobno unosi i osjećaj taktilne hrapavosti. Figure su izdužene, ponešto mehaničkih proporcija, postavljene u konstruktivne prostore gdje se geometrija i organsko sudaraju: kugle, piramide i mrežaste, heklane teksture stvaraju ambijente između sna i matematičke sheme. Svaka od gracija nosi svoje prostorno okruženje i ritam, a prisutnost životinja dodatno uvodi element začudnog i simboličnog. Tijelo u tim grafikama nije samo objekt gledanja već je svojevrsni stroj, nositelj arhitektonskih i kozmičkih kodova.
U seriji ulja na platnu Modra soba s pogledom na Fuji, Pekova se figuracija pomiče prema intimnijem, naoko senzualnijem registru. Boja preuzima primat: tamno crvene površine prostirke i ružičasti tonovi kože kontrastiraju tamnoj, točkasto strukturiranoj pozadini, dok mali prozor, slika unutar slike, otvara pogled na ikonografski prepoznatljiv motiv planine Fuji.
Upravo taj medijativni element, otvoreni prozor, introspektivnoj modrini sobe otvara beskraj i slobodu pejzaža, unoseći pritom ironično poigravanje s dalekim i egzotičnim svjetovima te diskretno odajući autorovu sklonost japanskoj umjetnosti.
Nekoliko slika uključuje i kolažirane elemente, pri čemu su prozori, inače nositelji pogleda prema daljini, zatvoreni nečim nalik na zgužvane zavjese ili papirnate pregrade. Time se prostorna dinamika radikalno mijenja. Umjesto otvorenog horizonta, interijer ostaje zatvoren u vlastitoj materijalnosti, a pogled se zadržava na teksturi i plohi.
Lukša Peko u oba medija gradi slike koje traže spor pogled – pogled koji se zadržava i postupno otkriva pod-slojeve i njihova značenja, pritom preispitujući tradicionalne motive i njihova ustaljena ikonografska čitanja.
Helena Puhara
Lukša Peko rođen je 24. travnja 1941. godine u Dubrovniku. Osnovnu školu i gimnaziju završio je u rodnom gradu. Kao đak zanimao se za slikarstvo i grafiku da bi prve poduke dobio od slikara Antuna Masle, te od slikara i povjesničara umjetnosti Koste Strajnića. Godine 1961. upisao se na Slikarski odjel Akademije likovnih umjetnosti u Zagrebu, a za vrijeme studija se uz slikarstvo intenzivno bavio grafikom. Diplomirao je 1965. godine kod slikara Otona Postružnika i Đure Tiljka te dobio nagradu ALU Zagreb za grafiku. Prvi put izlagao je s dvojicom dubrovačkih kolega, Josipom Škerljom i Josipom Trostmanom, u Umjetničkoj galeriji Dubrovnik. Iste godine otišao je na odsluženje vojnog roka te je kao vojnik 1966. godine imao u Splitu prvu samostalnu izložbu. Na grafičkoj specijalki ALU Zagreb 1968. završio je Poslijediplomski studij kod Marijana Detonija. Do sada je priredio više od sedamdeset samostalnih izložbi u Hrvatskoj i inozemstvu te je sudjelovao na više od dvjesto pedeset skupnih izložbi. Objavio je tri pjesničko-grafičke mape: Vrt bez dobi 1986. godine s književnikom Milanom Milišićem, Kad su golubovi umirali 1992. godine s književnikom Feđom Šehovićem i ovu, Marin Držić – Lukša Peko u kojoj su objavljenje njegove grafike i Držićeve pjesme. Za svoj je rad dobio sljedeće nagrade: u Zagrebu Nagrada „Sedam sekretara SKOJ-a“ (1969.), u Dubrovniku II. nagrada Oktobarske izložbe (1970.), I. nagrada Oktobarske izložbe (1971.), II. nagrada Majske izložbe (1979.), I. nagrada Majske izložbe (1980.), II. nagrada Proljetne izložbe (1981.), I. nagrada Oktobarske izložbe (1982.), I. nagrada Prvog bijenala HDLU (1984.) i Nagrada Grada Dubrovnika (1996.), u Splitu Godišnja nagrada Slobodne Dalmacije (1992.) te je nositelj državnog odličja Reda Danice hrvatske s likom Marka Marulića (1996.). Od 1968. živi i radi u Dubrovniku.

Izložba Irene Frantal u Flori
2025-08-18 08:30 - 2025-08-28 21:30 | HDLUDU, Šetalište kralja Zvonimira 32, Dubrovnik
Izložba Irene Frantal Monokrom (sjene na mokrom asfaltu) u Galeriji Flora predstavlja novi ciklus radova u kojem umjetnica nastavlja istraživati geometriju, simetriju i suptilne odnose između plohe, linije i materijala. Temelj ovih kompozicija je, kako sama ističe, potraga za skladom između dvaju principa – ženskog, utjelovljenog u zakrivljenim linijama, i muškog, utjelovljenog u ravnim linijama. Ova napetost i ravnoteža istodobno su formalni i simbolički okvir izložbe.
Radovi nastaju složenim postupkom višestrukog, simetričnog presavijanja papira, koji se potom izlaže kontaktu s ugljenim prahom. Umjetnica dlanovima i vrhovima prstiju nanosi pigment na slojeve presavijenih i rezanih listova, bilježeći pritom svaku neravninu, svaki rub.
Proces je na prvi pogled discipliniran, ukorijenjen u geometrijskoj logici, ali upravo u toj prividnoj strogoći otvara se prostor nepredvidivom – nasumičnim hvatanjima praha, tragovima pritiska, mikroskopskim reljefima nastalim u materijalu.
Ovi radovi nose u sebi i dalji trag umjetničina dugogodišnjeg interesa za strukturu knjige, simetrične, slojevite forme, raspoređene u nizu, koje u svojoj konstrukciji povezuju unutarnju logiku i ritmiziranu prisutnost papirnatih površina.
Iako ovdje knjiga nije izravno prisutna kao predmet, njezina strukturalna načela ugrađena su u svaki rad, tvoreći prigušenu arhitektoniku kompozicije.
U navedenom postupku prepoznajemo i tradiciju origamija, gdje presavijanje papira nikada nije samo tehnički čin, nego meditativni proces koji povezuje materijal, prostor i duh. Kao i u origami tehnici, koja nije puko oblikovanje plohe u volumen, već vježba svijesti u kojoj se pokret ruke prenosi u unutarnji ritam misli, presavijanja u radovima Irene Frantal nose istu dimenziju. Nije riječ samo o konstruktivnim gestama koje omogućuju simetriju i oblik, nego i o znakovima procesa, u kojima se materijal preobražava u nositelja unutarnjih stanja, odražavajući dinamiku između osobnog doživljaja i šireg, univerzalnog smisla.
Video-projekcija morskih valova prelama se preko serije crteža i otvara novu dimenziju njihova doživljaja. Tako preklapanjem dvaju medija statična geometrijska forma prerasta u živo tijelo, a apstraktni oblici poprimaju obilježja neobičnih organizama. U toj interakciji svjetla, pokreta i plohe nastaje menažerija imaginarnih bića, koja evocira fluidnost mora i ritam prirodnih procesa, pretvarajući crteže u prizore nepredvidive i promjenjive vitalnosti.
Helena Puhara

Irena Frantal je samostalna likovna umjetnica čiji rad proizlazi iz minimalističke i monokromne estetike, s fokusom na papir kao osjetljiv i promjenjiv materijal. Preklapanjem, presavijanjem i suptilnim intervencijama stvara radove koji balansiraju između reda i poremećaja, simetrije i namjerne “pogreške”, stvarajući tihe, ali vizualno i emotivno napete prostore. Diplomirala je Primijenjenu grafiku na Akademiji likovnih umjetnosti u Zagrebu (2004), magistrirala Book Arts na University of the Arts London (2010), te dodatno usavršavala crtež na Summer University of the Arts u Berlinu (2022). Redovito izlaže te surađuje s drugim umjetnicima na projektima knjiga umjetnika. Djeluje i u području edukacije o umjetničkoj knjizi, a sudjelovala je u međunarodnim projektima u Švedskoj te na rezidencijama u SAD-u, Litvi, Austriji, Švedskoj, Njemačkoj i Španjolskoj. Njezine umjetničke knjige nalaze se u brojnim privatnim i institucionalnim zbirkama u Europi, među kojima i u Kolekciji radova na papiru Muzeja primijenjene umjetnosti u Beču (MAK). Živi i radi u Zagrebu.

Održiva Ura: Zelenilo i klima
2025-08-28 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Nakon ljetne stanke, u Uraniji – prostoru kreacije započinje nova sezona Održive Ure, programa posvećenog dijalogu o suvremenim urbanističkim i arhitektonskim izazovima kroz prizmu održivosti. Prvo jesensko izdanje, pod naslovom Zelenilo i klima, koje će se održati u četvrtak, 28. kolovoza u 17:30 sati, stavlja u fokus jedno od gorućih pitanja današnjice – kako integrirati zelene površine u urbano tkivo kako bi gradovi postali otporniji na klimatske promjene.
Sudionice ovog izdanja su:

Kaja Šprljan Bušić, krajobrazna arhitektica i vlasnica studija Kreativni krajobrazi, s međunarodnim iskustvom u implementaciji održivih krajobraznih rješenja,
Ines Hrdalo, izvanredna profesorica na Agronomskom fakultetu u Zagrebu, stručnjakinja za zelenu infrastrukturu i rješenja temeljena na prirodi (Nature-Based Solutions),
Ljuba Južnič, vrtna dizajnerica i geomantkinja iz studija Castellum, koja pristupa zelenim prostorima kroz osobnu i društvenu dimenziju održivog življenja.

Kaja Šprljan Bušić radila je u renomiranim studijima poput Turenscape (Kina) i Latz & Partner (Njemačka), a od 2010. vodi vlastiti studio Kreativni krajobrazi, specijaliziran za integraciju održivih krajobraznih praksi u urbano planiranje. Sudjelovala je na projektu RE:PLAY (Kreativna Europa), a članica je Hrvatske komore arhitekata i Udruge hrvatskih krajobraznih arhitekata.
Osim akademskog rada, Ines Hrdalo vodi studio Inscape te kombinira znanstveni pristup s praktičnim projektiranjem urbanih i prirodnih krajobraza. Aktivna je u radnoj skupini za izradu Arhitektonskih politika Republike Hrvatske do 2030.
Ljuba Južnič svojim djelovanjem promiče ideju da održivost u gradu počinje malim koracima – stvaranjem mikrolokacija bioraznolikosti, edukacijom i primjerima dobre prakse. Vodi projekt Rožni vrt pri Fari u Sloveniji, a njezine knjige, poput Ruže – hrana za dušu i 21 korak u novo, promišljaju vrt kao prostor zdravlja i suživota s prirodom.
Kroz predavanje i otvoreni dijalog, sudionice će govoriti o:

važnosti javnih i privatnih zelenih površina u kontekstu klimatske otpornosti,
planiranju zelene infrastrukture kao integralnog dijela urbanog dizajna,
ulozi krajobrazne arhitekture u redefiniranju odnosa čovjeka i prirode u gradu,
primjeni rješenja temeljenih na prirodi (Nature-Based Solutions) u suzbijanju urbanih klimatskih rizika,
potrebi za uključivanjem građana i lokalnih inicijativa u stvaranje zajedničkog, održivog urbanog okoliša.

Klimatski izazovi i nova paradigma urbanog planiranja
U vrijeme kada su klimatske promjene sve vidljivije u gradskom prostoru – kroz ekstremne temperature, poplave, eroziju i smanjenje bioraznolikosti – postaje jasno da zeleni prostori više nisu luksuz, nego urbana infrastruktura. Pravilno planirane i izvedene zelene površine smanjuju temperaturne ekstreme, apsorbiraju CO₂, olakšavaju odvodnju oborinskih voda i djeluju kao prirodni regulator urbanog mikroklimatskog sustava.
Pored ekološke funkcije, zeleni prostori imaju psihološku i socijalnu ulogu: poboljšavaju kvalitetu zraka, smanjuju stres, potiču fizičku aktivnost i osnažuju osjećaj pripadnosti lokalnoj zajednici. Održivo oblikovanje krajobraza traži sveobuhvatan pristup – od znanstvenih analiza i strateškog urbanističkog planiranja, do suradnje s lokalnom zajednicom koja može aktivno sudjelovati u stvaranju i njegovanju novih zelenih oaza.
Sinergija stručnosti i zajednice
Posebna vrijednost ovog događanja leži u otvorenoj formi razgovora koja spaja stručnjake i građane. Takav pristup potiče co-kreativno planiranje – model u kojem lokalna zajednica sudjeluje u stvaranju zelenih politika grada, dok stručnjaci pružaju znanje i alate za kvalitetnu implementaciju.
U vrijeme kada klimatska kriza traži brze, ali promišljene reakcije, Održiva Ura: Zelenilo i klima podsjeća da budućnost gradova ovisi o našoj sposobnosti da u urbano planiranje uključimo prirodu kao partnera, a ne kao dekoraciju.
Za više informacija o predavanju posjetite urania.hr.

Nivoi u porastu Tine Gverović u Flori
2025-08-28 19:00 - 21:00 | HDLUDU, Šetalište kralja Zvonimira 32, Dubrovnik
Promišljanje prostora i društveno-političkog konteksta Mediterana središnja je tema rada koji izlažem u javnom prostoru Florina vrta u Lapadu. Svaki pojedinačni segment rada referira se na različite materijale, čime se ističe slojevita i raznolika povijest prostora – kako geološka, tako i političko-ekonomska. “Nivoi u porastu” dosad je bio prikazan u sklopu treće faze Dubrovačkog bijenala, Public, koja je predstavila lokalne i međunarodne umjetnike kroz intervencije na specifičnim lokacijama javnih prostora dubrovačkog arhipelaga (Elafitski otoci, Šipanska Luka). Rad će također biti predstavljen na izložbi “Iza plime” u MMSU Rijeka, u sklopu međunarodnog festivala Art Explora, u suradnji s Galerijom Flora.
Tina Gverović radi u mediju instalacije, crteža, slike, zvuka, teksta i videa. Njezin rad – često u formi dezorijentirajućih instalacija – istražuje ekonomiju i povijest materijala. Jedna od ključnih tema u njezinu radu jest pitanje potencijala političke vizije i reinvencije. Diplomirala je slikarstvo na Akademiji likovnih umjetnosti u Zagrebu 1997., nakon čega je završila poslijediplomski studij na Jan van Eyck Akademiji u Maastrichtu i doktorirala na sveučilištu Middlesex u Londonu.

Program Nivoi u porastu ostvaruje se uz financijsku potporu Grada Dubrovnika i Ministarstva kulture i medija RH

Izložba Nikice Jurkovića u Galeriji Flora
2025-09-03 - 2025-09-19 | HDLUDU, Šetalište kralja Zvonimira 32, Dubrovnik
Prolazeći kroz džepove vlastite odjeće, torbu ili ruksak, svima nam se dogodilo da naiđemo na stari račun koji u tom trenutku, iz znatiželje ili dosade, odlučimo ponovno promotriti. Iako se na prvi pogled može činiti kao beznačajan dokument, ako dovoljno dugo zadržimo pozornost, on nam može precizno otkriti nekoliko ključnih informacija o nama, pritom ne otkrivajući našu dob, spol, zvanje ili nacionalnost: otkriva nam na kojoj smo se lokaciji na svijetu određenog datuma nalazili, što smo točno radili i u kojem trenutku, odnosno koliko je sati tada bilo. Te su informacije u većini slučajeva dovoljne da rekonstruiramo širu sliku događaja, pa se nerijetko možemo prisjetiti i kako smo proveli taj dan, koje su okolnosti dovele do tog mjesta, kako smo izgledali i kako smo se osjećali. Tako naizgled banalan komadić papira, kao zapis u vremenu, pamti našu jedinstvenu orbitu i postaje svojevrsni autoportret. Dobiva li taj predmet nakon proživljenog trenutka novo značenje ili vrijednost?
Rad “Autoportreti (Brojevi s redomata)”, umjetnika Nikice Jurkovića primjer je takvog „post-contemporary readymade“ koncepta. To je jedan od ukupno pet radova izloženih na izložbi “Bez naslova (Procesi)” u galeriji Flora, nastalih u posljednjih pet godina. Osim što istražuje fenomen pamćenja kroz svakodnevne rituale prikupljanja i arhiviranja, rad “Autoportreti”, kao i preostala četiri rada na izložbi, u fokusu ima proces protjecanja vremena i njegovo naknadno redefiniranje.
Fizičko bilježenje pamćenja i vremena putem nizanja i multipliciranja prisutno je i u radu “Bez naslova (Karte)”, seriji grafika u dimenziji tramvajskih karata. Još jedan čin iz svakodnevice prelazi u umjetnički postupak, pri čemu svakim novim umjetnikovim otkucavanjem jednog te istog bijelog pravokutnika u tramvaju otisak postaje sve manje čitljiv, sve dok se potpuno ne apstrahira i prestane služiti svojoj izvornoj svrsi dokumentiranja prolaznosti.
Donekle zaseban koncept u sklopu izložbe predstavlja rad “Ovo je Patka (Oglasi)”. Inicijalno zamišljena kao neka vrsta brenda koji se promovira kroz uporabne predmete poput majica, šalova ili ručnika, Patka je u ovoj varijanti potencijalno beskonačni niz oglasa postavljenih u javnom prostoru. Jurković je prvi put kao kopiju crteža izložio u jednom pothodniku u Beogradu, a nakon što je uklonjena, svaki idući oglas referirao se na posljednju izmijenjenu verziju. To konkretno znači da se više ne traga za originalom, nego za kopijom kopije kopije itd. Osim što je ponovno prisutan element umnažanja i posljedičnog gubitka čitljivosti, Patka unosi i dozu humora – evocirajući svojom jezičnom sintagmom prevaru.
Kao što “Ovo je Patka (Oglasi)” ima svoj vlastiti tijek, tako je i “Stub prijateljstva” rad u stalnoj mijeni. Radi se o transkriptu WhatsApp razgovora između umjetnika i njegova prijatelja Mihaela Klanjčića, koji se nadopunjuje sa svakim novim izlaganjem, počevši od 25. 5. 2018. Listovi A4 papira smješteni su između dva betonska bloka i nisu dostupni za čitanje, a sadrže doslovno sve što je ikada digitalno izrečeno unutar jednog odnosa, prelazeći tako iz efemernog u materijalno. Ovakvim pohranjivanjem memorije jednog prijateljstva ono postaje na neki način sigurno od distorzije i zaborava, dok stup s vremenom fizički raste. Drugačija vrsta bilježenja kolektivnog iskustva prisutna je u posljednjoj seriji “Odlikaši (Sakupljači petica)”. Nastajući spontano iz igre, umjetnik sakuplja raznobojne papiriće koji označavaju da je u paketiću za motanje duhana preostalo još pet rizli. Papiriće lijepi na karton redoslijedom kojim ih sakuplja, nižući ih u redove i stupce te potencirajući broj pet. Pritom se pojavljuje neočekivani koloristički moment, a s vremenom se u stvaranje rada uključuju i drugi ljudi. Ponovno je prisutan dvosmisleni element kroz naslov rada, koji aludira na školski sustav ocjenjivanja na ovim prostorima.
Osim važnog aspekta bilježenja protoka vremena, prisutnog u svim radovima Nikice Jurkovića – takozvanog “snapshota vremena” – što je u srži spomenutog „post-contemporary readymade“ koncepta, ovakav pristup posljedično preispituje i autorstvo, originalnost te kapitalističku produkciju. Umjetnički rad odražava kulturni kontekst i stalno se nadograđuje novim značenjima. Tako naposljetku možemo prepoznati još jedan razlog aktualnosti Jurkovićeva rada – održava se napetost između kapitalističke i umjetničke proizvodnje, odnosno između neugasle potrebe za individualnošću i osobnim formiranjem te potrebe za komercijalnom produkcijom. Radovi na neki način postaju svjedoci svoga vremena i suvremeni po samoj svojoj biti – poput trenutne snimke vremena prema umjetnikovom odabiru, koja se suprotstavlja bezvremenosti umjetničkih djela u klasičnim žanrovima.
Tena Bakšaj

Nikica Jurković rođen je 1989. u Zagrebu. Diplomirao je Dizajn vizualnih komunikacija na Studiju dizajna pri Arhitektonskom fakultetu Sveučilišta u Zagrebu (2012.) te potom na Odsjeku grafike Akademije likovnih umjetnosti u Zagrebu (2018.), s najvećom pohvalom Summa Cum Laude. U sklopu Erasmus+ programa, završio je Preddiplomski studij Bellas artes na Sveučilištu Complutense u Madridu (2017.) Izlagao je na desetak samostalnih i brojnim skupnim izložbama. Sudjelovao je na rezidenciji Unlimited (New York, SAD, 2025.) i Haffenkombinat (Leipzig, Njemačka, 2019. i 2024.). Dobitnik je pohvale 34. Salona mladih te Nagrade Radoslav Putar 2024. godine.
Član je HZSU-a i HDLU-a. Živi i djeluje u na relaciji Beograd – Zagreb.

Izložba "Sjećanje na Kviskoteku" + Autorska vodstva izložbom - Zagrebački muzejski vikend
2025-09-05 10:00 - 2025-09-07 20:00 | ZAGREB
Izložba “Sjećanje na Kviskoteku” posvećena je jednom od najomiljenijih televizijskih fenomena – kvizu Kviskoteka.
Besplatno posjetite izložbu od 4. do 7. rujna u Galeriji „Školica za 5“, Hebrangova 5 u Zagrebu.
Pozivamo Vas i na besplatna vodstva izložbom koje vodi autorica Kristina Gverić,viša kustosica Hrvatskog školskog muzeja:
5/9/2025, Petak/ 15:00–15:30 – Autorsko vodstvo izložbom “Sjećanje na Kviskoteku”, Galerija „Školica za 5“
6/9/2025, Subota/ 10:00–10:30 – Autorsko vodstvo izložbom “Sjećanje na Kviskoteku”, Galerija „Školica za 5“
6/9/2025, Subota/ 12:00–12:30- Autorsko vodstvo izložbom “Sjećanje na Kviskoteku”, Galerija „Školica za 5“

Izložba "Pariška soba Hrvatskog školskog muzeja" - Zagrebački muzejski vikend
2025-09-05 10:00 - 2025-09-07 20:00 | ZAGREB
Na 3. katu Muzeja suvremene umjetnosti u Zagrebu privremeno je smještena iznimno vrijedna kulturno-povijesna cjelina Hrvatskog školskog muzeja – Pariška soba. Nastala za Svjetsku izložbu u Parizu 1900. godine kao reprezentativno predstavljanje školstva Kraljevine Hrvatske i Slavonije, ova je povijesna postava osvojila grand-prix medalju, a više od 120 godina kasnije ostaje jedinstveno svjedočanstvo hrvatske kulturne baštine. Dođite i na besplatno vodstvo Pariškom sobom koje vodi Filip Sunđi, viši kustos dokumentarist Hrvatskog školskog muzeja
6/9/2025, Subota / 15:00–15:15– stručno vodstvo po Pariškoj sobi Hrvatskog školskog muzeja, MSU, Pariška soba, 3. kat

Radionica "Ispeci pa reci" - Zagrebački muzejski vikend
2025-09-05 15:30 - 16:00 | ZAGREB
U sklopu izložbe “Sjećanje na Kviskoteku”, Školski muzej priprema interaktivnu enigmatsku radionicu “Ispeci pa reci” za djecu i mlade.
Radionicu vode je Ivana Dumbović Žužić, viša kustosica pedagoginja i Laura Busija, kustosica pedagoginja pripravnica.
Radionica se održava u Galeriji “Školica z 5”, Hebrangova 5 u Zagrebu:5/9/2025, Petak / 15:30–16:00

Radionica "SUPERKVISKO" - Zagrebački muzejski vikend
2025-09-05 16:00 - 16:30 | ZAGREB
Kreativna radionica “SUPERKVISKO – tvoja maskota na zadatku!” omogućava sudionicima da se izraze kroz izradu vlastitih maskota inspiriranih popularnim Kviskom. Radionica je nastala uz izložbu “Sjećanje na Kviskoteku” Hrvatskog školskog muzeja, a vode je Ivana Dumbović Žužić, viša kustosica pedagoginja i Laura Busija, kustosica pedagoginja pripravnica.
Radionica se održava u Galeriji “Školica z 5”, Hebrangova 5 u Zagrebu: 5/9/2025, Petak / 16:00–16:45

Kulturpunktov rođendanski tulum
2025-09-05 17:00 - 2025-09-06 03:30 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Kulturpunkt, jedini hrvatski medij u potpunosti posvećen kritičkoj refleksiji o suvremenoj kulturi, umjetnosti i društvu, slavi 20. rođendan. U petak, 5. rujna Kulturpunkt preuzima Pogon Jedinstvo i Močvaru gdje vas očekuju šlageri s Ivanom i Matijom, Kulturpunktov štand s izdanjima i merchom, turbo-tribina o revolucionarnom potencijalu partijanja s Lanom Pukanić, izvrgavanje Kulturpunkta javnom ruglu u roastu s Tihanom Bertek, Karlom Kostadinovski, Lukom Ostojićem i Igorom Ružićem, neumorni synth-wave Neon Lies i tinejdžerski riot grrrl Željezne pilule.
Bit će tu i specijalni gosti Damir Bartol Indoš i Tanja Vrvilo s Kućom ekstremnom muzičkog kazališta koji će se tijekom cijelog dana uključivati u program, a nakon dana provedenog na otvorenom, selimo se u Močvaru i plešemo uz eksperimentalne beatove i vizuale tonote, Babilonske i Heartskomerz. Više na linku.

Izložba "Učiteljice i učitelji u zagrebačkim ulicama" - Zagrebački muzejski vikend
2025-09-05 18:00 - 2025-09-14 23:30 | ZAGREB
Proširenom inačicom virtualne izložbe “Učiteljice i učitelji u zagrebačkim ulicama”, Hrvatski školski muzej na dvadeset izložbenih panoa na Zrinjevcu predstavlja učiteljice i učitelje po kojima su nazvane zagrebačke ulice te upućuje na važnu ulogu učiteljske zajednice u modernizaciji društva i grada Zagreba.
Otvorenje izložbe u petak, 5. rujna u 18 sati na Zrinjevcu.

SAJAM BEAUTIFUL 2025
2025-09-06 11:00 - 2025-09-07 19:00 | Centar Skenderija Sarajevo, Terezija BB, Sarajevo, 71 000, Bosnia and Herzegovina
Analiziramo teme kao što su novi trendovi, tehnološki razvoj, savjeti za razvoj biznisa, edukacije za unaprjeđenje poslovanja, predstavljamo proizvode i brendove, te osiguravamo da izlagači i posjetitelji sajma budu u toku sa razvojem ove industrije. Sajam je namijenjen krajnjim korisnicima (svima onima kojima je prioritet biti lijep i zdrav) i stručnjacima koji posluju u domenu ljepote i zdravlja.

Radionica "Vježbe iz prostoručnog risanja" - Zagrebački muzejski vikend
2025-09-06 15:00 - 16:00 | ZAGREB
Likovna radionica vezana uz muzejske izloške u Pariškoj sobi Hrvatskoga školskog muzeja. U veličanstvenim vitrinama nalaze se mape najboljih učeničkih radova različitih zagrebačkih škola iz 19. stoljeća. Sudionici ove radionice imat će jedinstvenu priliku pregledati čitav album risarija i odabrati jednu koju će narisati i u obliku suvenira ponijeti sa sobom.
Radionica se održava u Muzeju suvremene umjetnosti, Avenija Dubrovnik 17, u Praškoj sobi Hrvatskog školskog muzeja na 3. katu, a vode je Ivana Dumbović Žužić, viša kustosica pedagoginja i Laura Busija, kustosica pedagoginja pripravnica.
Vrijeme održavanja: 6/9/2025, Subota / 15:15–16:00

Kino u dvorištu: Paviljon 6
2025-09-06 20:30 - 21:30 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Kao najavu ovogodišnjeg Human rights film festivala, prikazujemo “Paviljon 6”, dokumentarni film Gorana Devića o nama u vremenu koje smo već potisnuli i zaboravili.

„Paviljon 6“ sniman je na Zagrebačkom velesajmu za vrijeme masovnog cijepljenja građana uslijed pandemije. Intimni razgovori u redu za cijepljenje najbolje opisuju radnju filma. Kamera nas vodi kroz redove za čekanje cjepiva, prostor za cijepljenje i čekaonice u kojima kao promatrači slušamo iskrene razgovore ljudi koji su se došli cijepiti, liječnika, osiguranja i ostalog osoblja.
Ovaj opservacijski film otkriva dezorijentaciju i skepticizam koji je obilježio naše zajedničko iskustvo pandemije. Služeći kao kolektivna terapija za post-COVID eru, ova humoristična i ljudska slika jedinstvenog trenutka u vremenu otkriva niti koje nas povezuju i podsjeća na našu ljudskost usred neviđenih izazova.
Postoji svijet prije pandemije i onaj nakon, ovaj film dokument je te tranzicije.
Film je dijelom programa Kino u dvorištu, a na rasporedu je u subotu, 6. rujna u 20.30. Ulaz je besplatan uz obavezne rezervacije kroz sustav Entrio. Jezik je hrvatski s engleskim titlovima.

Večeri u Orisu: NFO - Našice
2025-09-08 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 8. rujna s početkom u 18 sati, u sklopu serijala Večeri u Orisu, arhitektonski ured NFO održat će predavanje o projektu Našice.

Kreativna Ura: Dizajn prodajnih prostora
2025-09-09 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U suvremenom urbanom i poslovnom kontekstu, dizajn prodajnih prostora (retail design) prerastao je u disciplinu koja spaja arhitekturu, psihologiju korisnika i strateško brendiranje. Prostor više nije samo funkcionalna kulisa za prodaju proizvoda, već ključni alat za oblikovanje iskustva koje posjetitelja pretvara u sudionika priče brenda. Upravo će se toj temi posvetiti nova Kreativna Ura: Dizajn prodajnih prostora, u Uraniji – prostoru kreacije, u utorak, 9. rujna u 17:30 sati.
Gošće predavanja, Anita Krmek, Jelena Babić i Marja Mia Kolendić, arhitektice i suosnivačice studija Salon 33, donose stručno i praktično iskustvo iz polja suvremenog. retail dizajna. Njihov rad usmjeren je na kreiranje prostora u kojem se funkcionalnost i estetika susreću s emocionalnim doživljajem korisnika, pri čemu prostorna organizacija, rasvjeta, materijali i vizualni identitet zajedno oblikuju prepoznatljivo iskustvo brenda.
Salon 33 je arhitektonski atelijer osnovan 2022. u Zagrebu od strane arhitektica Jelene Babić, Anite Krmek i Marje Mije Kolendić. Nastao je kao prostor suradnje u kojem se prepliću kreativne vizije i više od desetljeća profesionalnog iskustva. Naziv „Salon 33” svjesno aludira na povijesne salone – kulturna i intelektualna okupljališta kojima su dominirale žene, kao medijatorke debate i nositeljice novih ideja. Sam prostor uneosi tu atmosferu: atelijer nije samo biro, već atelier – mjesto stvaranja, otvorenog dijaloga i promišljanja arhitekture kao procesa suprotnog birokraciji.
Njihov pristup karakterizira eklektička disciplina: crpe iz umjetnosti, mode, dizajna i tehnologije, a svaki arhitektonski zahvat tretiraju holistički – s jednako pažnje posvećenom estetici, funkcionalnosti i dugovječnosti. Kako same kažu: bez obzira radi li se o privatnoj kući za odmor, muzeju ili potpunoj obnovi, svaki prostor tretiraju s dubokim poštovanjem, čiste estetike i neupitne funkcionalnosti.
Kroz odabrane projekte poput showrooma Fercera – nagrađen međunarodnom BIG SEE nagradom i DermaCare beauty centra, arhitektice će pokazati kako je suvremeni retail dizajn više od interijerskog rješenja – riječ je o interdisciplinarnom pristupu koji uključuje analizu ponašanja korisnika, osmišljavanje prostorne dramaturgije i usklađivanje arhitektonskog jezika s komunikacijskom strategijom brenda. U fokusu je stvaranje prodajnih prostora koji nisu samo vizualno atraktivni, nego i funkcionalno prilagodljivi, prostorno inteligentni i psihološki angažirani.
Dizajn prodajnih prostora danas mora odgovarati na niz izazova – od potrebe za fleksibilnošću i prilagodljivošću brzim promjenama tržišta, do oblikovanja prostora koji podjednako zadovoljava potrebe fizičke i digitalne publike. Prostori koji uspijevaju objediniti komercijalnu funkcionalnost, estetsku prepoznatljivost i emocionalni angažman postaju ne samo mjesta prodaje, već i ključne točke identiteta brenda.
Ova Kreativna Ura otvorit će dijalog o ulozi arhitekture u oblikovanju suvremenih prodajnih prostora, ističući važnost cjelovitog pristupa koji uključuje prostornu dramaturgiju, rasvjetu, materijalnost i psihološki utjecaj prostora. Poseban naglasak stavit će se na to kako se arhitektonski promišljen retail dizajn pretvara u konkurentsku prednost i dugoročno jača prepoznatljivost brenda.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Saša Martinović Kunović: Preuzimanje krajolika – Prostor i društvo
2025-09-10 19:00 - 2025-09-19 20:00 | Galerija Permanenta, Preradovićeva 44, Zagreb, 10000, Croatia (Local Name: Hrvatska)
„Izložba „Preuzimanje krajolika – Prostor i društvo“ izvorni je autorski koncept Saše Martinović Kunović, koja naizgled nema nikakvog dodira s arheologijom ili povijesnim naslijeđem jednog kulturnog krajolika što iščezava. Fotografirani pa mapirani, zatim sačuvani i izloženi, fizički te informacijski kategorizirani, oni imaju snagu materijalnog dokaza minulih aktivnosti. Tako tretirani, pronađeni pa sačuvani, interpretirani pa prezentirani, jamstvo su kako će predmetne lokacije u svojim minulim pojavnostima biti istrgnute iz potpunog zaborava.“ – prilagođeno iz predgovora, Ozren Domiter,stručni suradnik na izložbi i autor tekstova.
Posjetitelji će moći razgledati izložbu od 10. do 19. rujna u Galeriji Permanenta, Preradovićeva 44/1. kat, Zagreb, radnim danom od 10 do 13 sati te od 17 do 20 sati, a subotom od 10 do 15 sati. Nedjeljom i blagdanom Galerija je zatvorena. Ulaz je slobodan.

Mladi likovni umjetnici u Knjižnici Marije Jurić Zagorke
2025-09-10 19:00 - 2025-10-10 19:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Otvorenjem izložbe „Miroljupci” umjetnice Magdalene Katarine Petrčić koje će se održati u srijedu 10. rujna 2025. u 19 sati započinjemo novi ciklus projekta „Mladi likovni umjetnici u knjižnici” (MLUK). Izložbu možete pogledati do 10. listopada 2025.

Tricycle Trauma: Kraj kojeg ne znaš
2025-09-10 20:00 - 21:00, 2025-09-11 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Kolektiv suvremenog cirkusa vraća se s predstavom koja kroz formu igre šaha rasvjetljuje skrovite zapise i neostvarene apokalipse.

“Apokalipsa nam je u zadnjih nekoliko godina puno bliži i aktualniji termin nego što je bio u relativnom zatišju nakon hladnog rata – od ekstremnih vremenskih neprilika uzrokovanih globalnim zatopljenjem, globalne pandemije i osvježene prijetnje nuklearnog rata, nagovještaj uništenja civilizacije nam je realniji nego ikada prije.”
Nakon premijere 2023. godine, predstava se vraća u Veliku dvoranu Pogona Jedinstvo u srijedu i četvrtak, 10. i 11. rujna u 20 sati. Ulaznica je 10 €.

DAYS OF ORIS 26
2025-09-15 08:00 - 17:00
Festival Dani Orisa 26 održat će se 9. i 10. svibnja 2026. godine u Koncertnoj dvorani Lisinski u Zagrebu.

ANTONIO KISELIĆ LEDINSKY Konjunktura_ izložba i performans u Flori
2025-09-15 19:00 - 22:00 | HDLUDU, Šetalište kralja Zvonimira 32, Dubrovnik
Multimedijalna izložba Konjunktura u Medijateci HDLUDU – Florin dom dubrovačkoj publici predstavlja umjetničke radove Antonija Kiselića Ledinskog koji do sad nisu bili predstavljeni u javnosti.
Autor u odnosu na raniji odabir njemu poznatih dominantni okvira performativnih praksi okreće se hrani iz egzistencijalne i političke motiviranosti, pretpostavljajući kako se neutralizacija negativnih učinaka Antropocena može provesti kroz mijenjanje ljudskih obrazaca.
Konjunktura (srednjovj. lat. coniunctura: veza, spoj, od lat. coniungere: združiti) postaje okidač za širenje njegove ideje o potrebi osvještenijeg pristupa prema planetarnim resursima i mogućnostima hrane kao medija ili motiva, čime se postupno nagovještava njegov ulazak u zrelu umjetničku fazu.
Riječ je o djelima u kojima se očituje nastavak identitetske nesigurnosti proizašle iz traume (Zamrznuti osjećaji, 2017.), traganje za vlastitom ali i tuđom ulogom unutar obitelji (Majke, 2025.), kao i nastavak poticanja na društvenu odgovornosti, angažman i preuzimanje rizika (Braća, 2025.) s fokusom na korijene (Vi ste sol zemlje, 2025.) onkraj katoličkog odgoja i doktrine. Kritikom političke ljevice (Izvor je presušio, 2025.) upućuje na krizu ljevice u kapitalizmu, apelirajući na rastući globalni neofašizam (I pršut i čvarci, 2025), njegovo prepoznavanje i potrebu za strukturiranim otporom. U nastavku izložbenog programa, prilikom otvorenja izložbe, umjetnik izvodi performans blagovanja (Hrana, a ne oružje), nudeći okupljenima mogućnost kušanja jednostavnog makrobiotičkog jela od tucane pšenice, slanutka, tikve, kukuruza, krastavaca, soli, maslinova ulja, limunova soka i rendane korice, te začinskih trava iz Florinog vrta.
Konjunktura naglašavaju važnost nastavka vršenja pritiska prema postojećim strukturama moći kako bismo uz postojeće nosive stupove održivog razvoja uvrstili onaj četvrti – kulturu, bez čije mutacije čovječanstvo neće moći neutralizirati prijetnje novog globalnog rata, smanjiti sve veću nejednakost globalnog Juga u odnosu na Sjever, kao i danju degeneraciju ako ne učinimo ključni zaokret do kraja 2030. godine u konzumaciji planetarnih resursa.
Kiselić Ledinsky stoga koriste hranu kao alat, putem kojeg nas potiču na osvještavanje političke uloge hrane, ali i materiju kojom možemo podržati cijeljenje ne samo vlastitog bioma već i planeta, izjednačujući npr. performativno gastronomsko iskustvo ka onom u području umjetnosti, šireći perspektivu s likovnog prikazivanja prema obrazovanju i kritičkom razmišljanju.
Nicolas Bourriaud, suosnivač Palais de Tokyo (Paris) definirao je umjetnički rad koji koristi ove elemente relacijskom estetikom, koju definira kao „skup umjetničkih praksi koje kao svoje teoretsko i praktično polazište uzimaju cjelokupnost ljudskih odnosa i njihov društveni kontekst, a ne neovisni ili privatni prostor.” Iako Kiselić Ledinsky uz prezentaciju vizualnih radova ujedno i kuha, on ipak izvodi svoja teorijska i stečena znanja npr. iz procesa fermentacije hrane, šireći naše gastronomsko iskustvo elementima autobiografskog, znanstvenog, vizualnog ili fiktivnog, uvodeći nas u polje izvedbenog predavanja. Ana Vujanović, teoretičarka izvedbenih studija navodi kako “umjetnici u ovoj relativno novoj disciplini rade na sjecištu između predavanja i izvedbe, tragajući za kreativnim putevima uključivanja tradicionalnih metoda umjetničke komunikacije u predstavljanju njihovih ideja prema publici.”
Dakako da se područje suvremene umjetnosti od futurista sve do Documente u 2022. godini odabirom indonezijskog umjetničkog kolektiva ruangrupe mijenjanja i prihvaća sve šire estetike, Kiselić Ledinsky prati, dokumentira i stvara edukativno-iskustveni proces koji potencijalno može odgovoriti na pitanje: stvaramo li perspektivu za svijet mira nakon Antropocena?
Antonio Kiselić Ledinsky (Bjelovar, 1988.) multimedijalni je autor i producent koji djeluje u području vizualnih i izvedbenih umjetnosti. Kroz produkcijske i umjetničke programe, snažnim i energičnim umjetničkim izričajem, prožetim estetskom jednostavnošću, komunicira o kulturno-političkim i etičko-identitetskim pitanjima. Ostvario je zapaženi angažman na riječkoj i nacionalnoj sceni, podupirući rad i djelovanje nezavisnih organizacija Prostor Plus, Saveza udruga Molekula, Kreativnog kolektiva Kombinat i LGBTIQ centra Druga Rijeka. Idejni je začetnik i umjetnički direktor glazbeno-vizualnog happeninga Six Martinis, koautor i producent međunarodnog izložbenog koncepta BRIDGES, dok je kolaboracije i autorske radove prezentirao unutar 33. Salona mladih, Muzeja moderne i suvremene umjetnosti u Rijeci, Zoom Festivala, Ekscene, Prostora Plus, BLOK-a, POGON-a Jedinstvo, Galerije Spandow, Galerije Grolman, Whole Festivala, Galerije Kocka…

Bojan Fajfrić u Galeriji Spot (15. 9.–3. 10. 2025.)
2025-09-15 19:00 - 2025-10-03 20:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na otvorenje izložbe Eagles, Army Headquarters and Football Films umjetnika Bojana Fajfrića, koje će se održati u ponedjeljak, 15. rujna 2025., u Galeriji Spot u 19:00 sati. Službeno otvorenje s vodstvom i razgovorom s autorom izložbe kreće od 19:30 sati, a kao dio popratnog programa izložbe održat će se panel-diskusija Urbani prostori i političke naracije: tko stvara grad?, 24. rujna, u 19:00 sati u Galeriji Spot. Izložba ostaje otvorena do 3. listopada 2025.

Ono što je bilo, što ostaje – o projektu Eagles, Army Headquarters and Football Films Bojana Fajfrića

Uprizorenja (re)materijalizacije prostora u kojima se nekad živjelo, kao što to, na primjer, radi korejsko-britanski umjetnik Do Ho Suh, gledateljima omogućuju pogled u napuštene, forenzički secirane stanove. Ovakve scene nisu neuobičajene ni u drugim sredinama, pa ni u našima, pored kojih često prolazimo neosjetljivi na ono što se događa s urbanim prostorom. Praksu multimedijalnog umjetnika Bojana Fajfrića promatram na tragu sličnog iskustva, kojem i sama svakodnevno svjedočim: ožiljcima u urbanom tkivu koji se olako “seciraju” i ruše nakon što su godinama stajali zapušteni, na ostacima povijesti koje se odričemo uvjereni da će ono novo prekriti tragove neželjene zajedničke prošlosti. Možda je za većinu doista tako. No pitam se, čega će se sjećati nove generacije koje ne mogu zamisliti kako je izgledala modernizacija jedne većinom ruralne zemlje kakva je bila Jugoslavija nakon Drugog svjetskog rata, s gradovima u kojima su naplavine monarhija, kraljevstva i drugih političkih formacija ostavile svoje tragove, a pridošlice tražile svoje mjesto?

U Beogradu kojeg Fajfrić kontinuirano obilazi i snima, tri su lokacije od njegovog posebnog interesa – projekt takozvane urbane obnove Beograd na vodi kojim se obećaje “život iz snova”, zgrada Generalštaba pogođena projektilima NATO trupa 1999. godine, djelo znamenitog modernističkog arhitekta Nikole Dobrovića koji je između dva svjetska rata realizirao nekoliko važnih zgrada i parkovnih rješenja i u Hrvatskoj, te filmski set i repliku Beograda iz 1930-ih, transformiran i uglavnom nepoznat mlađim generacijama. Iako su ove tri lokacije jedinstvene, one ukazuju na širi fenomen primjetan u tranzicijskim društvima koja nerijetko žaluju za izmišljenom slikom iz (dalje) prošlosti, sentimentalno zazivajući “dobra stara vremena”, dok se onih nešto bližih razdoblja odriču mijenjajući i preslažući narative kako to uglavnom odgovara pojedincima ili aktualnoj politici.

Koja slika mjesta je “ona prava”; koje se povijesti sjećamo (i umjetnik i mi)? Bojan Fajfrić pribjegava prostornim instalacijama, formirajući na izložbi istodobne prostore, heterotopije u kojima se suočavamo s njegovom pozicijom svjedoka svojevrsne kartografije nasilja, istodobno preispitujući vlastito iskustvo. Nasilja koje je sporo, kako to tumači Rob Nixon, koje se odvija dugo vremena i nerijetko izvan domašaja pogleda koji promiču pored oronulih i zapuštenih zgrada i dijelova gradova. Većina ljudi “urbane obnove” ne doživljava kao nasilje, no kad postanemo svjesni pozadine većine ovakvih “poduhvata”, shvatit ćemo kako je mnogo toga što se događa u urbanim zonama ustvari potaknuto nasiljem – ekonomskim, političkim, ekološkim – u temelju kojeg je društvena nejednakost. Utoliko snimci koje već dulje od desetljeća snima Bojan Fajfrić nisu vizualni arhiv materijalnih dokaza o promjenama, nego svjedočanstvo o diskursu značenje kojeg nerijetko prekrivaju goleme reklame. Ono što je važno nalazi se iza konzumerističkog sadržaja o životu iz snova, iza generiranih slika nepostojeće – lažirane – budućnosti koju ćemo ovako ili onako morati dijeliti.

Sandra Križić Roban

Bojan Fajfrić (Beograd, bivša Jugoslavija) je vizualni umjetnik i filmski redatelj koji od 1995. živi u Nizozemskoj. Diplomirao je na Kraljevskoj akademiji likovnih umjetnosti u Haagu i sudjelovao na rezidenciji na Rijksakademie u Amsterdamu, a njegova praksa istražuje isprepletenost osobnog sjećanja s kolektivnom povijesnom sviješću i tijekom političkih događaja. Baveći se prvenstveno pokretnim slikama i fotografijom, stvara slojevite narative koji promišljaju utjecaj povijesti na živote pojedinca.
Njegovi radovi predstavljeni su u institucijama kao što su Palais de Tokyo (Pariz), Baltički centar za suvremenu umjetnost (Gateshead), Muzej San Telmo (San Sebastián), De Appel (Amsterdam), Oktobarski salon u Beogradu, NGBK (Berlin) i Centar za kulturnu dekontaminaciju (Beograd). Njegovi filmovi prikazani su na brojnim međunarodnim festivalima, uključujući Međunarodni filmski festival u Rotterdamu, Međunarodni festival kratkog filma u Oberhausenu, Međunarodni filmski festival u Beču, DOK Leipzig, Međunarodni filmski festival u Sharjahu, Festival dokumentarnog filma Tempo (Stockholm), Rencontres Internationales Pariz/Berlin/Madrid i Impakt Festival (Utrecht).

Popratni program:

Vodstvo izložbom i razgovor s autorom, 15. 9. 2025., 19:30, Galerija Spot
Panel-diskusija Urbani prostori i političke naracije: tko stvara grad?, 24. 9. 2025., 19:00, Galerija Spot

Realizacija izložbe i rad Ureda za fotografiju omogućeni su sredstvima Ministarstva kulture i medija RH, Grada Zagreba i Zaklade Kultura nova.

New View, New Life — Villa Prendić
2025-09-15 20:00 - 22:00 | galerija DESSA, Židovska steza 4, Ljubljana, 1000, Slovenia
You are cordially invited to the opening of the exhibition New View, New Life — Villa Prendić, which will be held on Monday, 15 September 2025, at 8 p.m. in the DESSA gallery.

The purpose of the exhibition NEW VIEW, NEW LIFE – VILLA PRENDIĆ is to present residential architecture from the modern period, that is, the period between the two wars, the renovation of this architecture and its adaptation to the needs of modern life while simultaneously preserving the value of the architecture itself and the starting points from which its design is derived. The exhibition presents the process of learning, studying, renovation, rehabilitation, adaptation and reconstruction, which is an example of good practice in managing cultural heritage.
Villa Prendić is the author’s creation of the exceptional architect Milan Zloković. The exhibition presents the renovation of this building and, based on this presentation, the architect’s oeuvre is also discussed from the perspective of his role in the establishment and operation of the Group of Modern Architects in Belgrade (Group of Modern Architects, GAMP).

Production
BINA – Beogradska internacionalna nedelja arhitekture / Belgrade International Architecture Week
Exhibition author
Aleksandra Šević, architect, senior conservator, Institute for the Protection of Cultural Monuments of the City of Belgrade
Installation design
Addicted Design Studio
Natalija Bogdanović
Aleksa Đurić
Invitation and brochure design
Ivan Ilić
Documentation used
Institute for the Protection of Cultural Monuments of the City of Belgrade
Milan Zloković Foundation
Do.co.mo.mo Serbia
Photos
Documentation of the Institute for the Protection of Cultural Monuments of the City of Belgrade
Documentation of the Milan Zloković Foundation
Snežana Negovanović
Zbirka Miloša Jurišića
Aleksandar Gazibara
Anja Mijatović
Aleksandra Šević
Film
Novi pogled, novo življenje – Vila Prendić
Do.co.mo.mo Serbia, Institute for the Protection of Cultural Monuments of the City of Belgrade, Milan Zloković Foundation
Translation into Slovenian and proofreading
Nada Colnar
Translation into English
Milan Marković
Poster printing
Prima IP
Invitation and brochure printing
Matformat
The exhibition is co-financed by
Ministrstvo za kulturo RS
Production and organization of the exhibition tour
DESSA Gallery
September 2025
Sponsors
The Ministry of Culture of the Republic of Slovenia
Municipality of Ljubljana
BINA
DAB
Cultural Center of Belgrade
Milan Zloković Foundation
Do.co.mo.mo Serbia
Institute for the Protection of Cultural Monuments of the City of Belgrade

Održiva Ura: ESG u fokusu - Powered by Erste
2025-09-18 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U Uraniji – prostoru kreacije održava se novo izdanje Održive Ure, posvećeno temi koja određuje smjer suvremenog poslovanja i društvenog razvoja – ESG (Environmental, Social, Governance) standardima. Ovi kriteriji, izvorno oblikovani kao alat financijskog vrednovanja, danas predstavljaju ključan okvir za razumijevanje održivosti u najširem smislu: od brige za okoliš, preko društvene pravednosti, do odgovornog i transparentnog upravljanja.
Za razliku od percepcije ESG-a kao regulatorne obaveze ili formalnog kriterija u financijskim izvještajima, Održiva Ura: ESG u fokusu – Powered by Erste, koja će se održati u četvrtak, 18. rujna u 17:30 sati, istražuje njegovu praktičnu i transformativnu dimenziju. Poseban naglasak bit će na programima Ostavi dobar trag i Marc, koje Erste banka razvija u suradnji s organizacijama i stručnjacima širom Europe, za koje su trenutno otvorene prijave.
ESG u praksi: Ostavi dobar trag i Marc
Erste banka već niz godina provodi programe podrške koji pokazuju kako ESG standardi nisu samo tehnički instrumenti, već i mehanizmi stvaranja održivih zajednica.
Ostavi dobar trag – nacionalni program koji već četvrtu godinu omogućava neprofitnim organizacijama da razviju ključne vještine financijske otpornosti, fundraisinga i strateškog planiranja. U kontekstu ESG-a, ovaj program najviše doprinosi “S” dimenziji – jačanju društvenog tkiva kroz edukaciju, socijalne inovacije i transparentno djelovanje organizacija civilnog društva.
Marc – međunarodna inicijativa za srednju i istočnu Europu (CEE), namijenjena organizacijama koje nastoje uskladiti svoj rast s pozitivnim društvenim i ekološkim učinkom. Marc prepoznaje važnost dugoročne financijske održivosti, dok istovremeno zahtijeva da poslovni modeli budu u skladu s ESG standardima – od smanjenja ekološkog otiska do transparentnog upravljanja i društvene odgovornosti. Program tako demonstrira kako ESG postaje integrativni okvir, a ne dodatak poslovnoj praksi.
Sudionici razgovora
Razgovoru će se pridružiti partneri i dosadašnji sudionici programa:

Aida Riđanović, Solidarna – zaklada za ljudska prava i solidarnost
Helena Matuša, Poduzetnički centar Krapinsko-zagorske županije
Mirjana Šakić, Social Prudence Consulting
Milan Koštro, Panda komunikacije
Magdalena Hrženjak i Dijana Telebar, Udruga Uz tebe sam
Jelena Likić, Bioteka – udruga za promicanje biologije i srodnih znanosti
Ivan Hendija, Humanitarna udruga Kompići

ESG kao kulturni okvir održivosti
U širem smislu, razgovor u Uraniji tematizira ESG kao kulturni i društveni okvir koji preispituje odnose između okoliša, zajednice i institucija. Erste banka kroz programe Ostavi dobar trag i Marc, već niz godina razvija partnerstva koja odgovaraju na izazove cilja 17. UN-ove Agende 2030 – Partnerships for the Goals. Riječ je o stvaranju novih oblika suradnje između financijskog sektora i civilnog društva, gdje kapital postaje katalizator društvenih promjena, a znanje i mentorstvo instrumenti za izgradnju otpornosti i održivosti.
Sudionici ovog susreta pokazat će kako partnerstvo može postati stvaran pokretač transformacije. Financijska inkluzija više nije samo pojam nego polazište za stvaranje pravednijeg društva; financijsko zdravlje ne odnosi se samo na bilance organizacija, već na njihovu sposobnost dugoročnog djelovanja i stvaranja kolektivne vrijednosti.
Održiva Ura: ESG u fokusu – Powered by Erste je događanje u kojem se spajaju teorija, praksa i društvena odgovornost, nudeći pregled kako se standardi koji su nastali u financijskom sektoru danas razvijaju u ključni jezik društvene i ekološke transformacije.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Arhitekti ULUPUH-a – 3 x A
2025-09-18 19:00 - 2025-09-29 19:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Autor koncepta: Ljubomir Miščević
Kustosica izložbe: Iva Körbler
“Rijetko kada smo u mogućnosti vidjeti toliko različitih eksponata i autorskih djela kao ovom prilikom na jednoj izložbi ULUPUH-ovih sekcija, ako, jasno, ne računamo trogodišnje Salone. Inicijativa kolege Ljubomira Miščevića, da aktivira, ujedini i okupi tri iznimno važne sekcije, koje su spletom okolnosti bile u mirovanju, ovom se izložbom pokazuje više no pozitivna i dobrodošla. No, za ovu izložbu na poziv se nisu odazvali samo članovi Sekcije za arhitekturu, Sekcije za oblikovanje arhitektonsko-urbanističkih maketa i Sekcije za vrtnu i pejzažnu arhitekturu, već su i članovi drugih sekcija osjetili poriv da reagiraju svojim radovima na ideju općeg oblikovanja i sinteze prostora; dakle, ne samo arhitektonskog prostora, ili interijera / eksterijera, već divne ideje o tomu kako bi u određenom unutrašnjem i vanjskom prostoru idealno trebale biti povezane sve grane likovnih umjetnosti i srodnih umjetničkih oblikovnih disciplina.” – Iva Körbler, prilagođeno iz predgovora
Posjetitelji će moći razgledati izložbu od 18. rujna do 29. rujna u Galeriji ULUPUH, Ilica 13/1. kat, Zagreb, radnim danom od 10 do 17 sati i subotom od 10 do 13 sati. Nedjeljom i praznikom Galerija je zatvorena. Ulaz je slobodan.

GSK Kerempuh: ALAN FORD
2025-09-18 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
PRETPREMIJERA
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava

Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ALAN FORD
2025-09-19 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
PRAIZVEDBA
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava

Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ALAN FORD
2025-09-20 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava

Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer

Popusti na grupne posjete (10 i više osoba)
Prodaja na tel. 01/4833 645, 01/4833 646
